ཐེངས་འདིར་རྒྱ་ནག་ནང་གི་འགྲོ་བ་མིའི་ཐོབ་ཐང་གི་གནས་སྟངས་ཐོག་དུས་བཀག་བསྐྱར་ཞིབ་སྐབས་གོང་གསལ་རྒྱལ་ཁབ་བཅུ་གཉིས་ནས་བོད་ནང་གི་ཛ་དྲག་གི་གནས་སྟངས་ཐོག་སེམས་འཚབ་ཀྱི་རྣམ་པ་བསྟན་ཡོད་ཁར།འདི་ལོའི་ཕྱི་ཟླ་༩ཙམ་ནས་ཨ་རི་དང་དབྱིན་ཡུལ།སྦེལ་འཇམ།སུ་ཝི་ཌེན།ཨོ་སི་ཊི་རི་ཡ།འཇར་མན།སུད་སི་བཅས་རྒྱལ་ཁབ་བདུན་ནས་ཡིག་ཐོག་ནས་རྒྱ་ནག་གཞུང་ལ་བོད་ནང་གི་གནས་སྟངས་སྐོར་འདྲི་རྩད་གནང་ཡོད་པའི་ནང་།བོད་ཀྱི་སྐད་ཡིག་སྲུང་སྐྱོབ་ཀྱི་འཐབ་རྩོད་པ་བཀྲ་ཤིས་དབང་ཕྱུག་གི་གནས་སྟངས་ཐད་འདྲི་རྩད་དང་།རྒྱ་ནག་གཞུང་ལ་བོད་དང་ཡུ་གུར་ནང་མི་རིགས་དབྱེ་འབྱེད་ཀྱི་སྲིད་བྱུས་མཚམས་འཇོག་དགོས་པ།བོད་ཀྱིས་གཙོས་གྲངས་ཉུང་མི་རིགས་ཀྱི་ས་ཁུལ་ཁག་གཅིག་ནང་རྟོག་ཞིབ་མི་སྣ་ཆེད་གཏོང་དགོས་པའི་རེ་འདུན་བཏོན་ཡོད་འདུག